Jegor Ligatšov

Jegor Ligatšov (vene keeles Егор Кузьмич Лигачёв; 29. november 1920 Dubinski küla, Tomski kubermang – 7. mai 2021 Moskva) oli Nõukogude Liidu ja Venemaa poliitik, NLKP Keskkomitee Poliitbüroo liige. 

Aastatel 1983–1990 oli ta NLKP Keskkomitee sekretär ning aastatel 1985–1990 ka NLKP Keskkomitee Poliitbüroo liige. Ligatšovi peeti üheks kõige vanameelsemaks poliitbüroo liikmeks.

NLKP 28. kongressil 1990. aastal kritiseeris Ligatšov president Mihhail Gorbatšovi partei eiramise eest ja avaldas arvamust, et glasnost on läinud liiga kaugele. Ligatšov kaotas peasekretäri valimistel Gorbatšovile ja lahkus poliitbüroost.

Hiljem sai temast Venemaa Föderatsiooni Kommunistliku Partei liige ja 1993–2013 oli ta VKP Keskkomitee liige, sealhulgas 1995–2005 partei aseesimees.

Ligatšov oli esimene poliitbüroo liige, kes elas 100-aastaseks.

Kategooria:Nõukogude Liidu poliitikud
Kategooria:NLKP KK Poliitbüroo liikmed
Kategooria:Venemaa kommunistid
Kategooria:Venemaa üle 100-aastased
Kategooria:Lenini ordeni kavalerid
Kategooria:Oktoobrirevolutsiooni ordeni kavalerid
Kategooria:Tööpunalipu ordeni kavalerid
Kategooria:Ordeni "Austuse märk" kavalerid
Kategooria:Trojekurovo kalmistule maetud
Kategooria:Sündinud 1920
Kategooria:Surnud 2021